คือหนูฉีดยาคุมกำเนิน3เดือนค่ะแล้วจะเป็นประจำเดือนช่วงสิ้นเดือน2เดือนหลังค่ะ แล้ววันใกล้ที่ยาคุมหมดก็เป็นประจำเดือนมาตั้งแต่เดือนตุลาคมจนถึงวันที่21/12/62ยังไม่หายเลยค่ะ จะมีทางรักษายังไงบ้างคะ
สวัสดีค่ะ การฉีดยาคุมกำเนิดอาจทำให้มีเลือดออกกระปริดกระปรอยทางช่องคลอดได้ แต่ไม่ควรเป็นมากติดต่อกันหลายวันดังกล่าวมาการมีเลือดออกผิดปกติทางช่องคลอดมาถึง 2 เดือน อาจมีสาเหตุอื่นๆเช่น-เนื้องอกมดลูก-ฮอร์โมนไม่สมดุล-มะเร็ง มะเร็งบางชนิด เช่น มะเร็งมดลูก มะเร็งปากมดลูก หรือมะเร็งรังไข่-ภาวะถุงน้ำรังไข่หลายใบ-อุ้งเชิงกรานอักเสบ-เยื่อบุโพรงมดลูกเจริญผิดที่ในเนื้อมดลูก-ภาวะแทรกซ้อนจากการตั้งครรภ์ แต่เกิดได้น้อยระหว่างฉีดยาคุม-เกิดผลข้างเคียงจากการใช้ยา เช่นยาคุมกำเนิด ยาต้านการแข็งตัวของเลือดโดยควรกลับไปพบสูตินรีแพทย์เพื่อตรวจร่างกายและทำอัลตราซาวน์หน้าท้องเพื่อหาสาเหตุก่อนค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนหรือยาสมุนไพรมากินเองเนื่องจากในยาอาจมีฮอร์โมนที่ทำให้เลือดออกมาได้มากขึ้น และหากมีเลือดออกมากผิดปกติร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์